Diari Oficial de la Generalitat Valenciana


Sumari del DOGV 9882, del 01-07-2024 (2024/6364)

RESOLUCIÓ de 27 de juny de 2024, de la Conselleria d'Hisenda, Economia i Administració Pública, per la qual es nomena personal funcionari de carrera les persones que han superat el procés selectiu d'accés al cos d'especialistes en Educació Especial de l'Administració de la Generalitat, C1-03, convocatòria 61/21, del procés excepcional d'estabilització pel sistema de concurs de mèrits, corresponents a l'oferta d'ocupació pública de 2020 i 2021 per a personal de l'Administració de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9882

Data del DOGV
:   01-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/6364


Data del document
:   27-06-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Anàlisi jurídica

RESOLUCIÓ de 27 de juny de 2024, de la Conselleria d'Hisenda, Economia i Administració Pública, per la qual es nomena personal funcionari de carrera les persones que han superat el procés selectiu d'accés al cos d'especialistes en Educació Especial de l'Administració de la Generalitat, C1-03, convocatòria 61/21, del procés excepcional d'estabilització pel sistema de concurs de mèrits, corresponents a l'oferta d'ocupació pública de 2020 i 2021 per a personal de l'Administració de la Generalitat. [2024/6364]  
Vista l'Orde 30/2022, de 14 de novembre, de la Conselleria de Justícia, Interior i Administració Pública, per la qual es convoca el procés excepcional d'estabilització pel sistema de concurs de mèrits per a cobrir les places previstes en l'annex I del Decret 69/2022, de 27 de maig, del Consell, pel qual s'adapten les ofertes d'ocupació pública de 2020 i 2021 per al personal de l'Administració de la Generalitat, aprovades i pendents de convocatòria, i s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública (DOGV 9470 / 15.11.2022).  
Vista la Resolució de 17 de maig de 2024, de la consellera d'Hisenda, Economia i Administració Pública, per la qual es publica la relació definitiva de persones que han superat el procés selectiu d'accés al cos especialistes en Educació Especial de l'Administració de la Generalitat, C1-03, convocatòria 61/21, del procés excepcional d'estabilització pel sistema de concurs de mèrits, corresponents a l'oferta d'ocupació pública de 2020 i 2021 per a personal de l'Administració de la Generalitat (DOGV 9854 / 22.05.2024).  
La disposició transitòria sisena, apartat 1, de la Llei 4/2021, de 16 d'abril, de la Generalitat, de la funció pública valenciana, disposa que les persones aspirants que accedisquen a la funció pública de l'Administració de la Generalitat mitjançant les convocatòries en curs a l'entrada en vigor de la llei quedaran integrades en el cos, escala o agrupació funcionarial corresponent al lloc de treball al qual opten, d'acord amb els criteris establits en la present Llei. Segons la correspondència prevista en l'annex II, de l'esmentada Llei 4/2021, les persones aprovades en la convocatòria 61/21 s'integraren en el cos d'especialistes d'atenció sociosanitària, educació especial i cures auxiliars d'infermeria C1-04, escala educació especial C1-04-03.  
  
De conformitat amb l'article 20 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs i mobilitat del personal de la funció pública valenciana, i vista la base 10 de l'orde de convocatòria, les persones que no hagen acreditat els seus coneixements de valencià de Grau Elemental o B1, mitjançant certificat expedit o homologat per la Junta Qualificadora de Coneixements de Valencià, hauran de realitzar l'exercici específic que es convoque a este efecte i, en el cas que no el superen, assistir als cursos de perfeccionament que a este efecte s'organitzen.  
No pertoca nomenar les persones aspirants que s'indiquen en els següents annexos, pels motius que s'hi exposen:  
Annex II: persones d'esta convocatòria, que ja han sigut nomenades en el cos C1-04, escala educació especial C1-04-03, per la superació del procés selectiu de la convocatòria 22/19.  
Annex III: persones d'esta convocatòria, que han presentat renúncia.  
Annex IV: persones d'esta convocatòria que no han presentat la documentació acreditativa del compliment dels requisits d'accés, en el termini atorgar en la Resolució de 17 de maig de 2024.  
Annex V: persones d'esta convocatòria que, havent sigut convocades per la Direcció General de Funció Pública, per Resolució de 14 de juny de 2024, no s'han personat els dies 19 de juny de 2024 i 20 de juny de 2024, a l'acte únic d'elecció de destinació.  
Comprovat que les altres persones aprovades en la convocatòria 61/21 han presentat la documentació acreditativa del compliment dels requisits exigits, procedix el seu nomenament com a personal funcionari de carrera del cos especialistes d'atenció sociosanitària, educació especial i cures auxiliars d'infermeria C1-04 escala educació especial C1-04-03.  
En virtut d'això, i fent ús de la competència establida en l'article 8.1 o) de la Llei 4/2021, de 16 d'abril, de la funció pública valenciana, resolc:  
  
Primer. Nomenament  
Nomenar personal funcionari de carrera del cos especialistes d'atenció sociosanitària, educació especial i cures auxiliars d'infermeria C1-04 escala educació especial C1-04-03, a les persones que han superat el procés selectiu d'accés al cos especialistes en educació especial de l'Administració de la Generalitat, C1-03, convocatòria 61/21, del procés excepcional d'estabilització pel sistema de concurs de mèrits, corresponents a l'oferta d'ocupació pública de 2020 i 2021 per a personal de l'Administració de la Generalitat, i, que s'esmenten en l'annex I d'esta resolució.  
  
  
Segon. Adquisició de la condició de personal funcionari de carrera  
Per a adquirir la condició de personal funcionari de carrera, les persones nomenades mitjançant la present resolució hauran de prendre possessió del lloc de treball adjudicat, dins del termini establit i amb el jurament o promesa previs a què es referix l'apartat c) de l'article 68.1 de la Llei 4/2021, de 16 d'abril, de la funció pública valenciana.  
  
  
Tercer. Efectes administratius i econòmics  
Els efectes econòmics i administratius del present nomenament seran del dia de la presa de possessió.  
  
Quart. Registre de personal  
El Registre de personal de l'Administració de la Generalitat efectuarà les anotacions que corresponga en els fulls de servici de les persones interessades.  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació; així mateix, amb caràcter potestatiu, s'hi podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que establixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar, si és el cas, qualsevol altre que estimen procedent.  
  
València, 27 de juny de 2024.- La consellera d'Hisenda, Economia i Administració Pública: Ruth María Merino Peña.